el en el el el el el el el en en el el el el el en el el es el el el el en el el el el en el el el el el el el el el el el el el de hu en hbs_lat el en el en el en el el en el el en el el el el el el en el el el el el el el el el el el el el el el en es en
Έντονο το ενδιαφέρον ελληνικών και ξένων ομίλων, μετά την απελευθέρωση της υπηρεσίας στη χώρα μας – Στην τελική ευθεία οι διεργασίες, ποιοι πρωταγωνιστούν.
Η εφαρμογή του ηλεκτρονικού καταστήματος που έχετε κάνει την παραγγελία, σας ενημερώνει πως το δέμα έφτασε. Ανοίγετε τη μπαλκονόπορτα και το drone της ταχυδρομικής υπηρεσίας προσγειώνεται, παραδίδοντας το δέμα σας. Μοιάζει με σενάριο από το πολύ μακρινό μέλλον. Είναι όμως;
Η αλήθεια είναι πως οι ταχυδρομικές υπηρεσίες μεταφοράς και αποστολής δεμάτων με drones, είναι πολύ πιο κοντά απ’ όσο νομίζουμε. Αυτός, άλλωστε, είναι και ο λόγος για τον οποίο, αυτό το διάστημα, υπάρχει ένας “οργασμός” διεργασιών, επαφών και προετοιμασιών, με δεδομένη την απελευθέρωση πτήσεων Συστημάτων Μη Επανδρωμένων Αεροσκαφών στην Ελλάδα.
Η υπόθεση βρίσκεται στην τελική ευθεία, με δεδομένο ότι απαιτείται η κατάθεση αίτησης αδείας από τις εταιρείες στην ΕΕΤΤ και οι εκδόσεις δύο Υπουργικών Αποφάσεων. Μία για τις τεχνικές απαιτήσεις των drones, η οποία αναμένεται από το Υπουργείο Μεταφορών (με σχετική συνεργασία της ΑΠΑ) και μία ΚΥΑ των Υπουργείων Μεταφορών και Άμυνας που θα ρυθμίζει τον Εθνικό Κανονισμό Καθορισμού Ζωνών Συχνοτήτων, που αφορά στην Αρχή Πολιτικής Αεροπορίας.
Το, με ταχείες διαδικασίες, άνοιγμα των ταχυδρομικών υπηρεσιών με drones σε όλη την Ελλάδα, άνοιξε την όρεξη των μεγαλύτερων εταιρειών του κλάδου. Αυτός είναι και ο λόγος για τον οποίο, εν μέσω θέρους, πραγματοποιούνται διαρκώς συναντήσεις και συζητήσεις μεταξύ κορυφαίων στελεχών εταιρειών. Επί τάπητος τίθενται συνεργασίες μεταξύ ταχυδρομικών υπηρεσιών, η ανάθεση έργου από ταχυδρομικές/εμπορικές εταιρείες σε επιχειρήσεις με τεχνογνωσία και “έτοιμο” στόλο drones, οι εξαγορές ιπτάμενων μέσων. Στο “παιχνίδι” έχουν μπει και αεροπορικές εταιρείες, ο οποίες παρέχουν την τεχνογνωσία σε ό,τι αφορά τις διαδικασίες έκδοσης αδειών πτήσεων αλλά και τις πτήσεις αυτές καθεαυτές. Αυτοί είναι οι κυριότεροι παίκτες που εμφανίζουν κινητικότητα το τελευταίο διάστημα:
H ΕΛΤΑ Courier θα αρχίσει, εντός του τρέχοντος έτους, τις σε πιλοτικό επίπεδο αποστολές δεμάτων και αλληλογραφίας με drones, ενώ εξετάζει και τις αποστολές φαρμάκων, όχι μόνο για την ηπειρωτική χώρα, αλλά και σε νησί της Ελλάδας. Η εταιρεία έχει δεσμεύσει μέρος του πενταετούς επενδυτικού προγράμματος ψηφιακού μετασχηματισμού των ΕΛΤΑ, ύψους 80 εκατ. ευρώ, για τη χρήση drones.
Σύμφωνα με πληροφορίες, η διοίκηση των ΕΛΤΑ ήρθε σε επαφές με εξειδικευμένους ομίλους από την Ελλάδα και το εξωτερικό και “προκρίνεται” η συνεργασία, τουλάχιστον σε πιλοτικό επίπεδο, η συνεργασία με μεγάλο όμιλο του εξωτερικού για όλο το εύρος των πιθανών εφαρμογών της χρήσης drones.
Όπως αποκάλυψε πρόσφατα μιλώντας στο Newmoney ο Εντεταλμένος Σύμβουλος των ΕΛΤΑ, Βασίλης Μπαλούρδος, η εταιρεία θα ξεκινήσει τις πιλοτικές αποστολές, σε συνεργασία με τον ξένο όμιλο, εντός των επόμενων μηνών. Ο ίδιος τόνισε ότι “οι χρήσεις των drones μπορούν να αφορούν τόσο τα αστικά κέντρα όσο και την περιφέρεια. Στις απομακρυσμένες περιοχές μπορούν να χρησιμοποιηθούν για μεταφορά φαρμάκων, ιατρικών δειγμάτων για άμεσες εξετάσεις (νοσοκομείο προς άλλο νοσοκομείο ή εξεταστικό κέντρο)”.
Ο “άσος στο μανίκι” των ΕΛΤΑ είναι το γεγονός ότι διαθέτουν πιστοποίηση μεταφοράς φαρμάκων, διαδικασία στην οποία η υπηρεσία θέλει να εμπλακεί με τη χρήση drones, ιδιαίτερα στη νησιωτική χώρα. Ο κ. Μπαλούρδος περιέγραψε και άλλες εφαρμογές, όπως προϊόντα αξίας για τα οποία απαιτείται η άμεση μεταφορά τους (π.χ. τράπεζα προς τράπεζα ή επιχείρηση προς ιδιώτη). Στις περιπτώσεις των αστικών κέντρων, οι εφαρμογές είναι οι ίδιες με προβλέψεις για πιο μικρά και ευέλικτα drones που μπορούν να μεταφέρουν αντικείμενα βάρους έως 2 κιλών, σε λιγότερο από 30 λεπτά και σε απόσταση 20 χιλιομέτρων, ώστε να καλύπτουν ολόκληρες πόλεις.
Διαβάστε περισσότερα στο newmoney
Για ένα κουκί και μια καρέκλα….
Αυτές είναι οι “Έξυπνες Θυρίδες” των ΕΛΤΑ, εγκαινιάζονται εμπορικά στις 15 Δεκεμβρίου
Αυτές είναι οι “Έξυπνες Θυρίδες” των ΕΛΤΑ, εγκαινιάζονται εμπορικά στις 15 Δεκεμβρίου
Για ένα κουκί και μια καρέκλα….
N. 4972/2022 «Εταιρική διακυβέρνηση των Ανωνύμων Εταιρειών του Δημοσίου και των λοιπών θυγατρικών της Ελληνικής Εταιρείας Συμμετοχών και Περιουσίας, διαχείριση συμμετοχών του Δημοσίου σε ανώνυμες εταιρείες κλπ»